สวัสดีค่ะ หนู่ท้องเสียเป็นน้ำมา3-4วัน แร้วถ่ายวันหนึ่ง5-6ครั้งค่ะ ท้องอึดด้วยค่ะ แร้วเวลากินข้าวลงไปจะปวดท้องจุกๆๆ. แร้วบางที่หนู่ก็มีอาการคลื่นไส้ เหนื่อยล่าด้วยค่ะทั้งที่ก็นอน8ชม.อยู่นะ
สวัสดีค่ะ อาการถ่ายอุจจาระเป็นน้ำ คืออาการท้องเสียซึ่งหากเป็นไม่เกิน 2 สัปดาห์ มักเกิดจากอาหารเป็นพิษ หรือติดเชื้อโรคที่ทำให้เกิดกระเพาะอาการและลำไส้อักเสบแบบเฉียบพลับ โดยเชื้ออาจมาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิด ส่วนน้อยอาจเกิดจากเชื้อปรสิตและพยาธิ หรือเชื้อราโดยอาการของอาหารเป็นพิษ หรือกระเพาะอาหารและลำไส้อักเสบแบบเฉียบพลัน นอกจากจะมีถ่ายอุจจาระเป็นน้ำ ถ่ายอุจจาระบ่อยแล้ว อาจทำให้มีอาการปวดท้อง คลื่นไส้ อาเจียน ท้องอืด อาหารไม่ย่อยได้สำหรับอาการเหนื่อยล้าที่เป็นอยู่ เกิดจากร่างกายขาดน้ำและเกลือแร่ ที่เสียไปทางอุจจาระค่ะ ดังนั้นต้องเน้นดื่มน้ำสะอาดให้มาก และดื่มน้ำเกลือแร่ร่วมด้วยค่ะ แต่ไม่ควรดื่มชา กาแฟ หรือน้ำอัดลมสำหรับอาหาร ไม่ควรทานปริมาณมากไป และเลือกทานอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่ายมากขึ้น หลีกเลี่ยงอาหารรสจัด ทานอาหารที่ปรุงสุกใหม่หากไม่ได้มีอาการอาเจียนมากร่วมด้วย และลักษณะของอุจจาระมีมูกปนมูกหรือเป็นมูกปนเลือด มีอาการปวดบิดหรือปวดเบ่งเวลาถ่าย หรือมีไข้ แนะนำให้ใช้ยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin)หากยังคงถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ควรรีบไปพบแพทย์ เพื่อให้สารน้ำทางหลอดเลือดทดแทนค่ะ